钦定古今图书集成/明伦汇编/氏族典/第375卷 > 《凌迪知万姓统谱》 > 董纯
## 钦定古今图书集成/明伦汇编/氏族典/第375卷 > 《凌迪知万姓统谱》 > 董纯

按《隋书董纯传》，“纯字德厚，陇西成纪人。少有膂力，便
弓马。在周，仕历司御上士，典驭下大夫，封固始县男。
从武帝平齐，以功拜仪同，进爵大兴县侯。高祖受禅，
进汉曲县公，累迁骠骑将军，进位上开府，拜左卫将
军，寻改封顺政县公。汉王谅作乱并州，以纯为行军
总管，河北道安抚副使，从杨素击平之。拜柱国，进爵”
为郡公，转左备身将军。数年，转左骁卫将军、彭城留
守。出为汶山太守，转榆林太守，复为彭城留守。有谮
纯怯懦，不能平贼。帝大怒，遣使锁纯诣东都。有司希
旨，致纯死罪，竟伏诛。